अमेरिका 53 अरब डॉलर की लागत से बनाएगा रेल नेटवर्क  
अमेरिकी उपराष्ट्रपति ने कहा कि सरकार नई योजना के तहत 53 अरब डॉलर की लागत से तीव्र गति रेल नेटवर्क का निर्माण करेगी।
अमेरिकी उपराष्ट्रपति जो बिडेन ने मंगलवार को कहा कि सरकार आधारभूत संरचना में निवेश की नई योजना के तहत 53 अरब डॉलर की लागत से तीव्र गति रेल नेटवर्क का निर्माण करेगी। यह योजना अमेरिकी राष्ट्रपति बराक ओबामा द्वारा अगले 25 साल में 80 प्रतिशत अमेरिकियों को तीव्र गति वाले रेल यातायात की सुविधा उपलब्ध कराने के लक्ष्य के अंतर्गत तैयार की गई है।  फिलाडेल्फिया की यात्रा के दौरान बिडेन ने कहा, "जैसा कि राष्ट्रपति ओबामा ने कहा कि हम एक देश के तौर पर कुछ क्षेत्रों की उपेक्षा नहीं कर सकते, जिनमें से एक आधारभूत संरचना क्षेत्र है।" उन्होंने कहा, "एमट्रेक चालक और वकील के तौर पर लम्बे समय तक काम करने के बाद मुझे महसूस हुआ था कि समुदायों को जोड़ने, लोगों की परेशानिया कम करने और गुणवत्तापूर्ण रोजगार निर्मित करने के लिए आधुनिक रेल नेटवर्क की जरूरत है।" उपराष्ट्रपति ने कहा, "यह योजना हमारी मदद करेगी और इससे ज्यादा अमेरिकियों को रेल सुविधा मिलेगी।"